ગઈ કાલે અમદાવાદમાં ઘીકાંટા વિસ્તારમાં આવેલી ર્કોટમાં તેમણે મૅરેજ કર્યા બાદ એકબીજાને પેંડો ખવડાવીને મોં મીઠું કરાવ્યું હતું. હિતુએ જાહેરમાં મોનાને મંગળસૂત્ર પહેરાવ્યું હતું.મૅરેજ બાદ હિતુએ ‘મિડ-ડે’ સમક્ષ લગ્નની ખુશી વ્યક્ત કરી હતી અને કહ્યું હતું કે ‘મારે શો-ઑફ નહોતું કરવું એટલે શાંતિથી ર્કોટ-મૅરેજ કયાર઼્ છે. મોના અને મેં વીસ જેટલી ફિલ્મોમાં સાથે કામ કર્યું છે અને ફિલ્મોમાં કામ કરતાં-કરતાં અમારી લવ-સ્ટોરી આગળ વધી હતી. છ-સાત વર્ષ પહેલાં ‘જનમોજનમ’ ફિલ્મથી અમે નજીક આવ્યાં હતાં.’